શ્રી શ્રી રવિશંકરની એફએમસીજી બ્રાંડ શ્રી શ્રી તત્વા હવે બાબા રામદેવની પતંજલિને પડકાર આપવા જઈ રહી છે. શ્રી શ્રી તત્વાનો પ્રચાર ભારે જોરશોરથી કરવાની તૈયારીઓ કરવામાં આવી રહી છે. તેની જાહેરાત અને પ્રમોશન પર લગભગ ૨૦૦ કરોડ રૂપિયાનો ખર્ચ કરવાની યોજના બનાવવામાં આવી રહી છે. આયુર્વેદ અને હર્બલ પ્રોડક્ટ્‌સના સેગમેંટની આ નવી બ્રાંડ દેશમાં ૧૦૦૦ સ્ટોર્સ ખોલવાની યોજના બનાવી છે. આ પ્રચાર માટે માસ મીડિયા એડવર્ટાઈઝિંગ અને આઉટડોર કેમ્પેન પર મોટો ખર્ચ કરશે.તાજેતરમાં જ સમાપ્ત થયેલી ઈન્ડિયન પ્રીમિયર લીગમાં આ ટેલિવિઝન એડ્‌વર્ટાઈજિંગ પર ૧૦ કરોડ ખર્ચ કરવાની સાથે એફએમસીજી કેટેગરીમાં મોટા એડવટ્‌ર્સાઈઝર્સ શામેલ હતાં.શ્રી શ્રી તત્વા સ્ટોર્સ ખોલનારી શ્રી શ્રી આયુર્વેદ ટ્રસ્ટના ચીફ એક્ઝિક્યોટિવ, તેજ કટપિટિયાએ જણાવ્યું હતું કે, આ વર્ષે અમે ખુબ જ ઝડપથી વિસ્તાર કરીશું. અમારી એડ્‌વર્ટાઈઝિંગ આક્રમક અને અલગ જ હશે.